En 28-årig mand er lørdag ved middagstid stukket af fra Nordjyllands Politi.

En 28-årig mand fra Århus området stak i dag kl. 12.16 af fra Nordjyllands Politi. Efter grundlovsforhør og varetægtsfængsling i en sag vedrørende berigelse, skulle han overføres til arresten i Aalborg. Herunder undløber han fra politiet i retning af Klostermarken og Annebjergvej i Aalborg. Han beskrives som:  Mand, 28 år, statsløs libaneser, kronraget og med fuldskæg (skægstubbe), iført sort Hugo Boss jakke og blå cowboybukser. Han har hudafskrabninger på højre side af ansigtet. Har borgere i Aalborg området bemærket en person svarende til signalementet vil Nordjyllands Politi gerne kontaktes på 114.